ચીનના હુનાન પ્રોવિન્સમાં બનેલા વિશ્વના સૌથી લાંબા અને ઊંચા ગ્લાસ બ્રિજને 20 ઓગસ્ટે (શનિવારે) લોકો માટે ખુલ્લો મૂકવામાં આવશે. તેની લંબાઇ 430 મીટર અને પહોળાઇ છ મીટર છે. તેને પહાડના બે શિખરો વચ્ચે જમીનથી 300 મીટરની ઊંચાઇએ બનાવવામાં આવ્યો છે. ડિઝાઇન અને કન્સ્ટ્રક્શનના મામલમાં બ્રિજે 10 વર્લ્ડ રેકોર્ડ બનાવ્યા છે. ટેસ્ટ દરમિયાન તેની મજબૂતી ચકાસવા માટે તેના પરથી બે ટનની કાર પણ પસાર કરવામાં આવી હતી. તે સિવાય લોકો પાસે જોરથી હથોડા મરાવી ગ્લાસની મજબૂતાઇનું ટેસ્ટિંગ કરવામાં આવ્યું હતું. ઝાંગજિયાજીમાં તૈયાર આ બ્રિજથી રોજ 8000 વિઝિટર્સને પસાર થવાની પરમિશન હશે. 800 લોકો એક જ સમયે બ્રિજ પર ઊભા રહી શકશે.